jkorsvik/nowiki_second_scrape_merged huggingface dataset:
Bodø Klatreklubb

Bodø Klatreklubb (stiftet i 1989) er en klatreklubb med 458 medlemmer (2015). Klatreklubben har som formål å fremme klatring i Bodø og omegn. I praksis har klatreklubbens medlemmer beskjeftiget seg med sportsklatring, buldring, fjellklatring, isklatring og alpinklatring. Klubben er blant de 10 største i Norge, og klubbens medlemmer har publisert flere bøker, deriblant klatreføreren «Polarsirkelklatring» (Råheim og Stenkjær, 2005) og jubileumsboken «Bratt Glede».
Våren 2011 bygget klubbens medlemmer et større buldreanlegg på Alstad, 5 kilometer fra Bodø sentrum.


== Eksterne lenker ==
Offisielt nettsted
Yddin

Yddin er en innsjø i Øystre Slidre kommune i Valdres, Innlandet fylke. Den ligger 854 meter over havet og arealet er 2,03 km². Den strekker seg fra Skatrudstølen i sørøst til Yddebu i vest. De tre største tilløpselvene i Yddin er Vangsjøåne, Trollåsåne og Kjølaåne. Utløpet er mot vest gjennom Yddeåne til Søre Vindin og videre sørover til Volbufjorden.
Kjølaåne naturreservat strekker seg ned til sjøen på nordsiden.
Det er mange fritidsboliger i området rundt Yddin. Vinterstid kjøres det opp løyper i regi av Yddin og Javnlie løypelag.På sommeren er det flotte turmuligheter rundt Yddin. Blant annet kan du gå på toppen av Gravfjellet (1173 moh).  På toppen får du flott utsikt over østre Jotunheimen. Turen passer for hele familien.


== Referanser ==
Torbjørn Lien

Torbjørn Lien (født 15. august 1968 i Mosjøen) er en norsk tegneserieskaper som er mest kjent for serien Kollektivet. Han debuterte som serietegner i skoleaviser i hjembyen Mosjøen i Nordland. Lokalavisa Helgeland Arbeiderblad publiserte i 1984 serien Orion, og etter det fikk han publisert serier hovedsakelig i blader som KOnK og Kraftig Kost. På 90-tallet skrev og utviklet han et av de aller første norske rollespillene på markedet, kalt Imperium 3000. Lien står også bak den litterære fanzineserien Ácin Dambágin
Kollektivet startet Lien å utvikle på slutten av 1990-tallet, og som ble første gang publisert i 2000. Han står også bak bl.a. en vitseserie basert på bibelvers kalt Mannakorn, en serie om en følsom barbar kalt Ahar og en serie kalt I heisen. Alle disse tre sistnevnte har vært publisert i månedsbladet Kollektivet. 
Sommeren 2022 utgav han sin første tegneserieroman, Interitum, på eget forlag.[1]
Ved siden av å være serietegner jobbet han som lærer ved animasjonsstudiet på Høgskulen i Volda fra 1998 til 2010. Han har laget noen animerte kortfilmer som har blitt vist på TV og festivaler i inn- og utland.
Torbjørn Lien har flere ganger vært hovedgjest på Raptus - Bergen Internasjonale tegneseriefestival  hvor han har holdt foredrag om serien Kollektivet.


== Bibliografi ==
2022 – Interitum (Lienstreker, ISBN 978-82-692888-0-3)
2020 – Kollektivet 14: Fulle mugger (Egmont, ISBN 978-82-429-6759-6)
2019 – Kollektivet 13: Kjærlighet uten genser (Egmont, ISBN 978-82-429-6469-4)
2017 – Kollektivet 12: Formfulle høyder (Bladkompaniet, ISBN 978-82-491-3004-7)
2016 – Kollektivet 11: Hundre kilo på stumpen (Bladkompaniet, ISBN 978-82-516-6620-6)
2015 – Kollektivet 10: Beruselse og straff (Bladkompaniet, ISBN 978-82-516-6600-8)
2014 – Kollektivet 9: Øl i ben og armer (Schibsted Forlag, ISBN 978-82-516-6586-5)
2013 – Kollektivet 8: Kollektiv psykose (Schibsted Forlag, ISBN 978-82-516-6563-6)
2012 – Kollektivet 7: Helg i solnedgang (Schibsted Forlag, ISBN 978-82-516-6548-3)
2011 – Kollektivet 6: Kollektivt sammenbrudd (Schibsted Forlag, ISBN 978-82-516-6503-2)
2010 – Kollektivet 5: Om mus og menn og annet snusk (Schibsted Forlag, ISBN 978-82-516-3400-7)
2009 – Kollektivet 4: Sleske fraspark (Schibsted Forlag, ISBN 978-82-516-3360-4)
2008 – Kollektivet 3: Borte bra, hjemme fest (Schibsted Forlag, ISBN 978-82-516-3303-1)
2007 – Kollektivet 2: Begjær til besvær (Schibsted Forlag, ISBN 978-82-516-3014-6)
2006 – Kollektivet 1: Masse pils og litt pizza (Schibsted Forlag, ISBN 978-82-509-5591-2)
2006 – Mannakorn (Westwind forlag, ISBN 978-82-92514-51-1)


== Filmografi ==
1999 – Therapy
1996 – Moving In. Eksamensfilm fra Høgskolen i Volda
1995 – En Flue For Mye


== Referanser ==


== Eksterne lenker ==
kollektivet.no: offisielle nettsider
Stort intervju på Empirix.no
Intervju med Torbjørn Lien i Helgeland Arbeiderblad
Teikneserieskapar og høgskulelærar
Database over Norsk animasjonsfilm
http://comicwiki.dk/wiki/Kollektivet
http://comicwiki.dk/wiki/Torbjørn_Lien
http://comicwiki.dk/wiki/Raptus
Sosialantropologisk institutt (NTNU)

Sosialantropologisk institutt ved Norges teknisk-naturvitenskapelige universitet (NTNU) ble grunnlagt av professor Jan Brøgger i 1974 i og med hans utnevnelse der. Brøgger preget så i de kommende tre tiår instituttets profil fram til han gikk av i januar 2006. Professor Bjørn Bauck Erring ble instituttets andre faste ansatte og Stein Erik Johansen ble fast ansatt nummer tre.
Instituttet tilbyr undervisning til bachelor-, master-, og PhD-graden i sosialantropologi og er vertskap for et tverrfaglig program i Afrikastudier på bachelor- og masternivå. Studieprogrammene tilbyr kurser i klassiske antropologiske emner så vel som aktuelle spesialiserte emner som organisasjonsantropologi, globalisering og utvikling, postkolonialisme, og visuell antropologi. Det er for tiden mer enn 350 studenter på lavere grad og mer enn 75 studenter på høyere grad. Instituttet har for tiden 2 professorer, 8 førsteamanuenser, og en lektor i faste stillinger. I tillegg er det 15 kandidater tilknyttet instituttets forskerutdanningsprogram. 
Instituttet var organisert ved Historisk-filosofisk fakultet fram til 1995, da det flyttet over til Det samfunnsvitenskapelige fakultet (nå Fakultet for samfunns- og utdanningsvitenskap).
Instituttledere ved Sosialantropologisk institutt institutt, NTNU:

Harald Aspen, 2020 -
Malin Noem Ravn, 2017 - 2020
Harald Aspen, 2013 - 2017
Martin Thomassen, 2009 - 2013
Jan Ketil Simonsen, 2005 - 2009
Trond Berge, 2001 - 2005
Harald Aspen, 1997 - 2001
Bjørn Buack Erring 1993 - 1997
Stein Erik Johansen, 1990 - 1993
Bjørn Buack Erring 1980 - 1990
Jan Brøgger 1974 - 1980


== Eksterne lenker ==
Sosialantropologisk institutt
Franz Murer

Franz Murer (født 12. januar 1912 i St. Georgen ob Murau i Østerrike, død 5. januar 1994 i Gaishorn am See i Østerrike) var en østerriksk SS-offiser, også kjent som «slakteren fra Vilnius». Han ble medlem av NSDAP i 1938 og utdannet ved Ordensschule, der eliten i SS ble utdannet. 
Murer ble etter krigen utlevert til Sovjetunionen og dømt til 25 års straffarbeid for krigsforbrytelser. Han ble løslatt allerede i 1955 etter en avtale mellom Østerrike og Sovjetunionen. 


== Annen verdenskrig ==
Han ble så sendt til Wilno (Vilnius) og var fra 1941–1943 ansvarlig for «jødiske anliggender» der. Franz Murer var en utpreget sadist, som utviste en særlig grusomhet mot jødene i byen. I Vilnius, som før krigen ble kalt Litauens Jerusalem, levde det rundt 80 000 jøder. Etter krigen var ca. 250 fortsatt i live. Resten var myrdet av SS. Murer bærer en del av hovedansvaret for disse drapene. 


== Etterkrigstiden ==
Etter krigen bosatte Murer seg i Nordvest-Steiermark i Østerrike. Rett ved stedet han bodde, Admont, lå en leir for Displaced Persons. I 1947 kjente en av dem igjen Murer og han ble arrestert av britiske styrker. I desember 1948 ble han overlevert til Sovjetunionen som ville dømme ham siden Vilnius før krigen hadde vært en del av Sovjetunionen. Murer ble funnet skyldig i drap på Sovjet-borgere og dømt til 25 års hardt straffarbeid. 
Imidlertid ble han, som en del av statsavtalen mellom Østerrike og Sovjetunionen, satt fri i 1955 og vendte tilbake til Østerrike. Simon Wiesenthal fikk rede på dette og klarte å reise en ny rettssak mot ham i 1963. Rettssaken som fant sted i Graz, Østerrike, varte en uke og endte med at Murer ble frikjent. Da frikjennelsen skjedde, var det spontane avskyresolusjoner fra det øvrige Østerrike. Så å si alle aviser kalte det en skandale, og i Wien satte katolske studenter på seg gule Davidsstjerner og gikk i protesttog mens de ropte: «Murer er en morder!».


== Referanser ==
Buahaugen

Buahaugen er en setergrend i Øystre Slidre kommune i Valdres, Innlandet fylke. Stølen ligger mellom Vangsjøen og Røyri. Buahaugen består av to støler, Lund og Haugen. Lund-stølen ble ryddet i 1847 og den andre ble ryddet omtrent på samme tid. I 1944 kom de tyske okkupasjonsmakten og brente opp selet til Haugen og Lund. I tillegg ble 4 hytter rundt Buahaugen brent.
Navnet kommer trolig av haugen der det var jakt- og fiskebuer.
I dag er det fortsatt aktiv seterdrift med kyr om sommeren på Buahaugen, og området preges ellers av fritidsboliger.


== Eksterne lenker ==
Vangsjøen Vel
Vangsjøen Høyfjellstue.
Øystre Slidre Fjellstyre Arkivert 28. oktober 2019 hos Wayback Machine.
Norsk Seterkultur
Kulturlandskap
Kart over Buahaugen
Fangedokumentet

Fangedokumentet er et dokument utarbeidet av palestinske fanger i israelsk fangenskap. Enkelte kommentatorer har fortolket teksten som en indirekte anerkjennelse av Israel, mens Hamas selv har presisert at dokumentet ikke nevner forholdet til Israel med et ord.Dokumentet er en plan om å opprette en palestinsk stat på Vestbredden og Gaza. Planen anmoder også alle militante palestinere til å begrense angrepene mot områder okkupert av Israel under krigen i 1967. Avtalen har også et punkt om opprettelse av en palestinsk koalisjonsregjering.27. juni 2006 meldte AP at både den palestinske regjeringen, ledet av Hamas, og den rivaliserende Fatah-bevegelsen, skal ha godkjent dokumentet. Avtalen skal være godkjent av alle palestinske grupperinger, med unntak av Islamsk hellig krig (Jihad).


== Hovedpunktene i planen ==
Ikke oversatt ennå

The Palestinian people endeavour to liberate their land and realise their rights of freedom, return (of refugees), independence and self-determination with the creation of an independent state on all territories occupied in 1967, with Jerusalem as its capital.
To accelerate what was agreed upon in Cairo in March 2005 (at Palestinian talks) regarding the modernisation and revival of the PLO, and Hamas and Islamic Jihad membership of the PLO, the sole legitimate representative of the Palestinian people.
The Palestinian people are entitled to resist by various means and focus that resistance on territories occupied in 1967 while also engaging in political action, negotiations and diplomatic action.
To protect and reinforce the Palestinian Authority as the nucleus of the future state.
To form a national unity government on a basis that secures the participation of all parliamentary blocs, especially Fatah and Hamas.
Negotiations (with Israel) are the jurisdiction of the PLO and the president of the Palestinian Authority ... on condition that any final agreement be presented to parliament for ratification or put to a referendum.
To reject an oppressive siege against the Palestinians, led by the United States and Israel, and urge Arab governments to support the Palestinian people, the PLO and the Palestinian Authority.
To denounce all forms of division that can lead to internal conflicts and ban the use of weapons, regardless of the reasons.
The need to reform and develop the branches of Palestinian security so that they can defend the homeland and citizens against aggression and occupation, and maintain public order and end the state of security chaos.


== Fotnoter ==


== Eksterne lenker ==
BBC News: Hamas 'implicitly accepts Israel' 
Al-Jazeera: Main points of conciliation document
LIFO

LIFO kan vise til:

Liberalt forskningsinstitutt
Last In First Out (databehandling) – en algoritme brukt i databehandling
Last In First Out (økonomi) – en metode for beregning av varekost og varelagerverdi
Parallellepiped

Et parallellepiped er en lukket tre-dimensjonal geometrisk figur bestående av seks flate sider, hvor to og to sider er parvis parallelle. Med andre ord er alle sideflatene i et parallellepiped parallellogrammer.
Liberalt forskningsinstitutt

Liberalt forskningsinstitutt (LIFO) er en liberal forskningsstiftelse som ble dannet i 1988 da Libertas opphørte som organisasjon. Fra Libertas fikk LIFO en grunnkapital på 20 millioner kroner i form av aksjer og obligasjoner.
Fra 1988 til 2001 var professor Jan Brøgger stiftelsens generalsekretær. I denne perioden utgav stiftelsen kulturtidsskriftet «Kulturelt Perspektiv». Brøgger fratrådte stillingen som generalsekretær samtidig som Kulturelt Perspektiv ble nedlagt. Som følge av børsraset i 2000 ble LIFOs inntekter redusert betydelig, og etter styrets mening var det lite hensiktsmessig å drive virksomheten videre i daværende form. Siden den tid har styret prioritert å finansiere annen virksomhet i tråd med LIFOs formål. 
I 2001 tok LIFO initiativ til å opprette en ny politisk tenketank i Norge. Etter samtaler med de borgerlige partiene viste det seg å være en viss interesse, men ikke tilstrekkelig oppslutning til å iverksette noe konkret. LIFO tok deretter kontakt med Norges Rederiforbund og NHO. Sammen utarbeidet man et grunnlagsdokument for etablering og drift som alle tre organisasjoners styrende organer sluttet seg til, og som man var villig til å finansiere. Resultatet ble Civita som startet sin virksomhet i 2003.  
LIFOs formålsparagraf har siden 1988 vært identisk med Libertas formålsparagraf fra 1970-tallet: «Stiftelsen skal arbeide for åndsfrihet, næringsfrihet og politisk frihet som grunnlag for en fullverdig livsstandard for alle.» I 2007 ble det utarbeidet et idégrunnlagsdokument.   
LIFO har siden etableringen av Civita i hovedsak gitt økonomisk støtte til Civita og Minerva. I tillegg har LIFO fra tid til annen også støttet enkelte bokprosjekter på ad hoc-basis. Årlig samlet støttebeløp de siste fem årene har vært på om lag 2 millioner kroner. Ved utgangen av 2014 hadde LIFO en samlet finanskapital på 23 millioner kroner. 
Nåværende styreleder i LIFO er Aage Figenschou. De øvrige styremedlemmer i 2014 var Tormod Andreassen, Andreas Bjelland, Lars Peder Nordbakken og Jan Arild Snoen. (som også er journalist og kommentator i Minerva).
I tillegg til styret har LIFO et råd bestående av 19 medlemmer og et finansråd med 3 medlemmer. 


== Eksterne lenker ==
Offisielt nettsted
Jeff Maggert

Jeff Maggert (født 20. februar 1964) er en amerikansk golfspiller på PGA-touren. Han er født i Missouri og studerte ved Texas A&M University før han ble profesjonell golfspiller i 1986. Han ble kåret til årets spiller på det som nå er Nationwide Tour i 1990 og har vært medlem av PGA-touren siden 1991. Han har vunnet tre turneringer på PGA-touren og har representert USA tre ganger i Ryder Cup og én gang i The Presidents Cup.


== Meritter ==


=== Seire på PGA-touren ===
2006: FedEx St. Jude Classic
1999: WGC–Accenture Match Play Championship
1993: Walt Disney World/Oldsmobile Classic


=== Seire på Nationwide Tour ===
1990: Ben Hogan Knoxville Open; Ben Hogan Buffalo Open


=== Ryder Cup ===
1995, 1997, 1999


=== Presidents Cup ===
1994


== Eksterne lenker ==
(en) Jeff Maggert – PGA-touren 
(en) Jeff Maggert – Verdensrankingen
Show Chow

Show Chow er en gruppe artister fra Egersund, Rogaland, som driver med musikk og revy. Gruppen består av Arnt Olav Klippenberg, Øystein Ellingsen, Sven Arne Petersson og Jan Ivar Peterson. Mange andre har vært innom gruppen i løpet av årene den har eksistert. Gruppen startet opp i 1981. De har gitt ut en rekke CD-er og de har satt opp en rekke revyer og kabareter i Egersund og Rogaland forøvrig.
De skriver musikken selv og sangene har til tider vært mye å høre på radio. Flere av sangene har lokalt innhold. Tekstene er stort sett skrevet av Arnt Olav Klippenberg mens musikken er det Øystein Ellingsen som står for.
Show Chow startet med sin første forestilling i den lokale kinoen tirsdag 11. august 1981. De forteller at de på forhånd fikk klar beskjed om at dette ikke ville gå noe bra siden folk i Egersund ikke gikk ut på kultur på den tida. Til deres egen og andre overraskelse ble forestillingen utsolgt og to uker senere leide de kinoen igjen. Resten er historie.
I 2005 fikk gruppa Eigersund kommunes kulturpris. På det tidspunktet hadde de holdt sammen i 24 år.Show Chow har stadig store prosjekter på gang. I 2007 hadde de suksess med revyen Okkahoma og i 2008 har de spilt 29 utsolgte forestillinger av revyen Egersund 2000 å okka, som prøver å pirke i Stavanger 2008, kulturbyåret.
I 2008 ble Show Chow utnevnt til «Årets Dalbuer» av avisen Dalane Tidende. 
Show Chows Beste sanger, som kom ut i 2005, solgte bra i Sør-Rogaland. Da gruppa avsluttet jubileumsåret med konsert i romjula 2006, var allsangfaktoren høy. Selv folk som ikke var født da gruppa ble dannet, kunne sangene. 


== Diskografi ==
1984: Fram og tebage e liga langt (utgitt på LP)
1991: Løslatt på prøve
2000: Pophumor
2004: Fire fra Show Chow – «Jul ved havet – Julebyen»
2005: 1.ut øve sonne (sanger fra 1981 til 2005)
2008: Tog te byen/Cruise/Europa danser/Spelemannsprisen


== Referanser ==


== Eksterne lenker ==
(en) Show Chow på Discogs 
(no) Arnt Olav Klippenberg
(no) Øystein Ellingsen
Haslemoen flyplass

Haslemoen flyplass er en flyplass på Haslemoen i Våler kommune i Innlandet. Flyplassen ble bygget under andre verdenskrig og var en del av Haslemoen leir, som ble lagt ned i juli 2003. Den opprinnelige rullebanen i betong er nå delvis gjengrodd og ikke egnet for fly. 
Under graving på begynnelsen av 80-tallet, ble det oppdaget at flystripa var underminert med sprengstoff for raskt å kunne sprenges.Det finnes en grasstripe ved siden av den gamle rullebanen. Denne brukes av Solungen Mikroflyklubb og er operativ for luftfart. Terskelen og midten av flystripa er markert med tønner, og det er en vindpølse i hver ende av banen.
Flyplassen ligger fint plassert mellom Starmoen flyplass i nord, og Kongsvinger flyplass (Gjølstad) i sør.
Det benyttes 123.5 MHz (Norsk Luftsportsforbund) på plassen. Overflyging og landing med PPR. Uvedkommende skal ikke oppholde seg på rullebanen da dette er til fare for landende og avtagende fly.


== Referanser ==


== Eksterne lenker ==
Haslemoen på norskeflyplasser.no
Sølenstua flyplass

Sølenstua flyplass er en flyplass som ligger like ved riksvei 217 ved Sølenstua i Engerdal kommune i Innlandet. Flyplassen ligger ved kafeteriaen Sølenstua. Det er asfalt knappe 100 meter i hver ende for run up. Bilbensin fås på kortautomat ca. 300 meter fra skiltet "Flyparkering". Det er rikelig plass til parkering, og myk nok bakke til skruanker. 
Radio 123,5 MHz
PPR 62459743 – 91768477


== Eksterne lenker ==
Sølenstua på norskeflyplasser.no
Gianluca Pessotto

Gianluca Pessotto (født 11. august 1970) er en tidligere italiensk fotballspiller som er sportsdirektør i fotballklubben Juventus.
Pessotto hadde nylig tiltrådt i en lederstilling i Juventus – som sportsdirektør. Han har tidligere spilt for klubben i ti år, og var også innom det italienske landslaget før han la opp i mars 2006.


== EPO-juks ==
Pessotto er blitt avhørt i forbindelse med tidligere påstander om svært omfattende EPO-juks i klubben. Pessottos blodtester har vært brukt i rettssakene, og påtalemyndigheten mener at disse viser tydelige spor av EPO-misbruk. Saken er ennå ikke avsluttet i det italienske rettssystemet.


== Dommerskandalen (2006) ==
Pessotto skal 27. juni 2006 ha hoppet ut av et vindu i klubbens hovedkvarter. Gianluca Pessotto ble deretter sendt til sykehus med alvorlige skader. Han landet på bakken mellom to parkerte biler etter fallet fra 2. etasje. Gazzetta dello Sport skrev at han ble funnet med en rosenkrans mellom hendene. Dette skal støtte en påstand om et mulig selvmordsforsøk.
Konen til Pessotto bekreftet i intervjuer dagen etter hendelsen at det dreide seg om et selvmordsforsøk på grunn av depresjoner. Hans kone bekreftet at Pessotto ikke følte seg god nok for jobben. «Det er en annen ting å være på et kontor enn å være på en fotballbane», hadde Pessotto sagt til hans kone.
17. juli meldte legene til Pessotto at han nå var utenfor livsfare.


== Meritter ==
Italia sitt landslag

22 A-landskamper
Spilte i Fotball-VM 1998 og Fotball-EM 2000.Juventus

Seriemester 1997-1998-2002-2003-2005-2006
SuperCup 1997-1998-2002-2003
UEFA Super Cup 1996
Mesterligaen i 1996 (spilte i totalt fire finaler)
Intercontinental Cup 1996
UEFA Intertoto Cup in 2000


== Karriere som spiller ==
Oppdatert 27. juni 2006


== Referanser ==


== Eksterne lenker ==
(en) Gianluca Pessotto – FIFA 
(en) Gianluca Pessotto – UEFA 
(en) Gianluca Pessotto – Transfermarkt 
(en) Gianluca Pessotto – national-football-teams.com 
(en) Gianluca Pessotto – WorldFootball.net 
(en) Gianluca Pessotto – FootballDatabase.eu 
(en) Gianluca Pessotto – Soccerway 
(en) Gianluca Pessotto – EU-Football.info 
(en) Gianluca Pessotto – FBref
Fredrik Hossmann

Fredrik Hossmann (født 15. september 1963 i Oslo) er forfatter, poet og gateartist. 
Han har gått på Forsøksgymnaset i Oslo. I 1998 begynte Fredrik Hossmann å lese dikt på gaten, først andres, senere egne dikt og tekster.


== Utgivelser ==
1992: Gutten med de store ørene sammen med Mikael Holmberg (tegninger). (30 sider) ISBN 82-10-03499-5
1993: Gutten i løven sammen med Turid Ousland (illustrasjoner). (45 sider) ISBN 82-10-03614-9
1994: 	Elvin og dragen sammen med Mikael Holmberg (tegninger). (32 sider) 82-10-03739-0, ib., 82-525-2461-3, ib.
1996: Byen uten navn eller hvordan lage verdens beste vafler sammen med Annette Halvorsen.(62 sider) 82-424-1154-9, ib.


== Kilder ==
Bibsys Besøkt 2.okt.2009
Presentasjon av Fredrik Hossmann i Forfatterkatalogen på Forfattersentrums nettsider


== Eksterne lenker ==
(no) Ord på gaten Fredrik Hossmanns blogg
(no) Fredrik Hossmann hos Sceneweb